Suchinthana/ta-wikipedia huggingface dataset:
ஜீவா (தெலுங்கு நடிகர்)

ஜீவா (பிறப்பு: 30, நவம்பர், 1952) என்பவர் ஒரு இந்திய திரைப்பட குணச்சித்திர நடிகர் ஆவார். இவர் முதன்மையாக தெலுங்குத் திரைப்படங்கள் மற்றும் இந்தியில் துணை பாத்திரங்களில் நடித்து பெயர் பெற்றவர். இவர் 1978 முதல் திரைப்படத் துறையில் பணியாற்றி வருகிறார். மேலும்  ராம் கோபால் வர்மாவின் பல்வேறு படங்களில், குறிப்பாக சத்யா (ஜக்காவாக), அபக் தக் சப்பன் (ஆணையர் சுச்சாகாக) மற்றும் சர்க்கார் (சுவாமி வீரேந்திராவாக) போன்ற படங்களில் எதிர்மறையான பாத்திரங்களில் நடித்து  பிரபலமானவர். தெலுங்கு மற்றும் இந்தி மொழிகளில் சுமார் 250 திரைப்படங்களில் நடித்துள்ளார்.

தனிப்பட்ட வாழ்க்கை 
இவர் கோச்சார்லா தயாரத்திணமாகப் 30 நவம்பர் 1952 பிறந்தார். இவர் குண்டூர் பகுதியைச் சேர்ந்தவர்.  இவரது முதல் படத்திற்குப் பிறகு இவரது பெயரை கே. பாலசந்தர்  ஜீவா என்று மாற்றினார். இவர் இதே பெயரைத் தனது பெயராக மாற்றிக்கொண்டார். இவர் தனது மகனுக்கு கே. பாலசந்தர் என்று பெயரிட்டார். இவரது மகன் தெலுங்குத் திரைப்படங்களின் இயக்குனராக உள்ளார். அவருக்கு ஏழு உடன்பிறப்புகள் உள்ளனர்.

தொழில் 
இவர் கே. பாலசந்தர் இயக்கிய எங்க ஊரு கண்ணகி என்ற படத்தின் மூலம் நடிகராக அறிமுகமானார். இந்த வேடத்திற்கு இவர் பலரை சலித்த பிறகு  தேர்ந்தெடுக்கப்பட்டார். பின்னர் இவர் ராம் கோபால் வர்மா, வம்சி, கிருஷ்ணா வம்சி, பூரி ஜெகன்நாத்  போன்ற பிரபல இயக்குனர்களுடன் பணியாற்றினார்.

திரைப்படவியல்

தெலுங்கு

இந்தி 

 ஃபூங்க் 2 (2010)
 லாகூர் . . . . குஞ்சல் பாஸ்கர் ரெட்டி
 ராம் கோபால் வர்மா கி ஆக் (2007). . . . தானியா
 யாத்த்ரா (2007)
 தர்வாசா பந்த் ராகோ (2006). . . . ஷரத் ஷெட்டி
 சர்க்கார் (2005). . . . சுவாமி வீரேந்திரர்
 டி: அண்டர் வேல்ட் (2005)
 அப தக் சப்பன் (2004). . . . ஐ.பி.எஸ் கமிஷனர் எம்.பி. சுச்சக்
 சத்யா (1998). . . . ஜாகா ஹைதராபாத்

தமிழ் 

 வேடைக்காரன் (2009)
 சங்கர் குரு (1987)
 நல்லவனுக்கு நல்லவன் (1984)
 நியாயம் கேட்கிறேன் (1984)

கன்னடம் 

 சூப்பர் (2010)

மலையாளம் 

 அஹிம்சா (1982)

குறிப்புகள்

வெளி இணைப்புகள் 
 

1952 பிறப்புகள்
தமிழ்த் திரைப்பட நடிகர்கள்
இந்தித் திரைப்பட நடிகர்கள்
தெலுங்கு நகைச்சுவையாளர்கள்
வாழும் நபர்கள்
தெலுங்குத் திரைப்பட நடிகர்கள்
செலின் கவுண்டர்

செலின் கவுண்டர் ( பிறப்பு 1977 ) தொற்று நோய் மருத்துவர், பொது மருத்துவர், நோய்பரவல் வல்லுநர், பொது உடல்நலன், திரைப்பட இயக்குநர், மருத்துவ செய்தியாளர் என பன்முகத்தன்மை கொண்டவர்.  இவர் தொற்று நோய் மருத்துவத்திலும், பொது உடல்நலனிலும் சிறப்பு தகுதிகள் பெற்றவர். பிரின்சுடன் பல்கலைத்தில் மூலக்கூறு உயிரியலில் இளங்கலையும், யான் ஆப்கின்சன் பல்கலைக்கழகத்தின் புளூம்பெர்க் பொது உடல்நலன் பள்ளியில் நோய்பரவலும், வாசிங்டன் பல்கலைகழகத்தில் மருத்துவமும் படித்தவர்,  பொது உடல்நலனுக்கும் மருத்துவத்துக்கும் இவர் ஆற்றிய பணிகளை பாராட்டி 2017ஆம் ஆண்டு ‘உலகை மாற்றும் 25 பெண்கள்’ என்பதில் ஒருவராக பீப்பிள் இதழ் தேர்ந்தெடுத்திருந்த்து. மருத்துவ செய்தியாளர் பணியின் காரணமாக 2018இலிருந்து பகுதி நேரமாக தான் மருத்துவத்தை பார்க்கிறார். 2020 நவம்பர் 9 அன்று கோவிட்-19 தொடர்பாக அறிவுறுத்துவதோடு நடவடிக்கை எடுக்கும் குழுவில் இவரை உறுப்பினராக தேர்வு அமெரிக்க அதிபர் பைடன் தேர்ந்தெடுத்தார்.

சிறுவயது வாழ்க்கையும் படிப்பும் 
பிரான்சின் நார்மன்டியில் பிறந்த நிக்கோல் கவுண்டர் என்ற தாய்க்கும் 1960இல் அமெரிக்காவுக்கு மேற்படிப்புக்கு சென்ற மொடக்குறிச்சி அருகேயுள்ள பெருமாபாளையத்தில் பிறந்த தமிழரான நடராசு கவுண்டருக்கும் அமெரிக்காவில் பிறந்த மூன்று மகள்களில் இவர் மூத்தவர்  வான் வெளி பொறியாளரான இவரது தந்தை அமெரிக்காவின் எர்ரி நகரத்திலுள்ள வணிகக் கழகத்தில் 1973-76 ஆம் ஆண்டுகளில்உறுப்பினராக இருந்தார். அமெரிக்க விண்வெளிக் கழகத்திலும் உறுப்பினராக இருந்தார்.

மேற்கோள்கள்

அமெரிக்க மருத்துவர்கள்
பேரகம் மகாதேவர் கோயில்

பேரகம் மகாதேவர் கோயில் (Perakam mahadaeva temple) சிவபெருமானுக்கு படைத்தளிக்கப்பட்ட ஒரு பழங்கால இந்து கோயில், இந்தியாவின் கேரள மாநிலத்தில் திரிச்சூர் மாவட்டத்தின் பேரகம் கிராமத்தில் அமைந்துள்ளது. பரசுராம முனிவர் பேரகம் கிராமத்தில் சிவபெருமானின் சிலையை நிறுவியதாக நாட்டுப்புறக் கதைகள் கூறுகின்றன.இக்கோயில் சிவாலய ஸ்தோத்திரத்தில் விவரிக்கப்பட்டுள்ள கேரளாவின் புகழ்பெற்ற 108 சிவன் கோயில்களில் ஒன்றாகும்.

கோயில் அமைப்பு
இது திருச்சூர் மாவட்டத்தின் பழமையான கோயில்களில் ஒன்றாகும்.தற்போதைய கோயில் கிட்டத்தட்ட 200 ஆண்டுகளுக்கு முன்பு கட்டப்பட்டதாக கருதப்படுகிறது.இக்கோவிலின் சிவன் பேரகம் கிராமத்தின் பாதுகாவலர் என்னும் பெயராலும் அழைக்கப்படுகிறார்.இந்த கோயில் நாலம்பலம், திடப்பள்ளி, வட்டா திருக்கோயில் மற்றும் மண்டபம் ஆகியவற்றை உள்ளடக்கியது.இடைக்கால கோயில்களின் ஒரு பகுதியாக இந்த கோயில்   கட்டப்பட்டுள்ளது.பேரகம் சிவன் கோயில் மேற்கு நோக்கி அமைந்து உள்ளது. தினசரி மூன்று பூஜைகள் நடத்தப்படுகின்றன. அவை உஷா பூஜை, உச்சி கால பூஜை, இரவு பூஜை  ஆகியவை ஆகும்.

துணை தெய்வங்கள்
 அய்யப்பன்
 வெட்டகோரு மக்கன்
 கணபதி
 தேவி பார்வதி
 நாக தேவி

மேலும் காண்க 
 108 சிவன் கோயில்கள்

மேற்கோள்கள்
திருச்சூர் மாவட்டத்திலுள்ள இந்துக் கோயில்கள்
108 சிவன் கோயில்கள்
அறுபது தூண் பள்ளிவாசல்

அறுபது தூண் பள்ளிவாசல் (Sixty Dome Mosque) என்பது வங்காளதேசத்திலுள்ள உள்ள ஒரு பள்ளிவாசலாகும். இது யுனெஸ்கோவின் உலக பாரம்பரிய தளமான பேகர்காட் பள்ளிவாசல் நகரத்தின் ஒரு பகுதியாக திகழ்கிறது. இது சுல்தானக காலத்திலிருந்து (1204-1576) வங்காளதேசத்தின் மிகப்பெரிய பள்ளிவாசலாகவும் இருந்தது. இது வங்காள சுல்தானகத்தின் போது சுந்தரவனக் காடுகளின் ஆளுநரான உலுக் கான் ஜஹான் என்பவரால் கட்டப்பட்டது. இது "இந்திய துணைக் கண்டம் முழுவதிலும் ஈர்க்கக்கூடிய முஸ்லிம் நினைவுச்சின்னங்களில் ஒன்றாகும்" என்று விவரிக்கப்பட்டுள்ளது.

வரலாறு 
15 ஆம் நூற்றாண்டின் நடுப்பகுதியில், பேகர்காட் மாவட்டத்தின் கடற்கரைக்கு அருகிலுள்ள சுந்தரவனக்காடுகளின் சதுப்புநிலத்தில் கான் ஜஹான் அலி என்பவரால் ஒரு முஸ்லிம் காலனியாக இந்த பள்ளிவாசல் நிறுவப்பட்டது. அப்போது 'கலீபதாபாத்' என்று அழைக்கப்பட்ட சுல்தான் நசிருதீன் மகமூத் ஷா ஆட்சியின் போது ஜஹான் அலி நகரத்தில் இசுலாத்தை பிரசங்கம் செய்தார். கான் ஜஹான் இந்த நகரத்த்தில் பன்னிரெண்டுக்கும் மேற்பட்ட பள்ளிவாசல்களை கட்டினார். தற்போது கூட அவற்றின் இடிபாடுகள் வங்காளதேசத்தில் 'சைத்-கும்பாட் மஸ்ஜித்' என அழைக்கப்படும் மிகப் பெரிய பல குவிமாடங்களை கொண்ட பள்ளிவாசலாக இருக்கிறது. இதன் கட்டுமானம் 1442 இல் ஆரம்பிக்கப்பட்டு 1459 ஆம் ஆண்டில் கட்டி முடிக்கப்பட்டது. இதனை கட்டி முடிக்க 17 ஆண்டுகள் ஆனது. இந்த பள்ளிவாசல் முஸ்லிம்களுக்கும், மதரசாவாகவும், கூட்ட மண்டபமாகவும், ஒரு பிரார்த்தனைக்கான இடமாகவும் பயன்படுத்தப்பட்டது.

அமைவிடம் 
இது தெற்கு வங்காளதேசத்தின் பேகர்காட் மாவட்டத்தில் குல்னா கோட்டத்தில் அமைந்துள்ளது. இது பிரதான நகரமான பேகர்காட்டிலிருந்து 5 கிலோமீட்டர் (3 மைல்) தொலைவில் அமைந்துள்ளது.  பேகர்காட் மாவட்டம், வங்கதேசத் தலைநகரான டாக்காவிலிருந்து சுமார் 320 கி.மீ (200 மைல்) தொலைவில் உள்ளது.

கட்டிட பாணி 
அறுபது குவிமாடம் பள்ளிவாசல் துக்ளக் பாணி வடிவமைப்பில் தடிமனான சுவர்களால் கட்டப்பட்டுள்ள. மேலும், இதன் கூரை ஒரு குடிசையின் கூரை போன்றுள்ளது. இது இந்த கூரை பிற்காலத்தில் மீண்டும் கட்டப்பட்டது என்பதைக் காட்டுகிறது. இந்த பள்ளிவாசல் 160 அடி முதல் 108 அடி நீளமும், அகலமும் கொண்டது. தலா பதினொரு குவிமாடங்களின் ஏழு வரிசைகளிலும், பள்ளிவாசலின் ஒவ்வொரு மூலையிலும் நான்கு குவிமாடங்களிலும் 77 குவிமாங்கள் அமைக்கப்பட்டுள்ளது. ஒவ்வொரு மூலையிலும் நான்கு மினாரெட்டுகள் உள்ளன. பிரார்த்தனைக்கான அழைப்பை பாங்கு வழங்க முன் மினாரெட்டுகள் பயன்படுத்தப்படுகின்றன. உட்புறமாக மசூதி வளைவுகளின் உதவியுடன் பல பிரிவுகளாகப் பிரிக்கப்பட்டுள்ளது, மேலும் இந்த வளைவுகள் பள்ளிவாசலின் கூரையை ஆதரிக்கும் வகையில் செய்யப்ட்டுள்ளன.

பெரிய பிரார்த்தனை மண்டபத்தில் கிழக்கு, தெற்கு மற்றும் வடக்கில் வளைவுகள் ஒளிபரப்பப்படுவதற்கும் ஒளி வீசுவதற்கும் ஏற்றவாறு காணப்படுகின்றன.

அறுபது குவிமாடங்கள் அல்லது அறுபது நெடுவரிசைகள் 
இது உள்நாட்டில் 'சைத் கோம்புஜ் மஸ்ஜித்' என்று அழைக்கப்படுகிறது. இது பங்களாவில் அறுபது குவிமாடம் பள்ளிவசல் என்று பொருள். இருப்பினும், பிரதான மண்டபத்தின் மீது 77 குவிமாடங்களும் சரியாக 60 கல் தூண்களும் உள்ளன.  

இந்த மசூதி முதலில் அறுபது தூண் மசூதி என்று குறிப்பிடப்பட்டிருக்கலாம். அங்கு அமுத் (عمؤد) அரபு / பாரசீக மொழியில் நெடுவரிசை என்று பொருள், பின்னர் பங்களாவில் உள்ள கோம்புஜ் (গম্বুজ) க்கு சிதைந்தது, அதாவது குவிமாடங்கள் என்ற பொருள்.

புகைப்படங்கள்

மேற்கோள்கள்

வெளி இணைப்புகள் 

 Saith Gunbad Masjid on Archnet
 Website of Shat Gombuj Mosque
 World Heritage Site
Coordinates on Wikidata
பள்ளிவாசல்கள்
வங்காளதேச நினைவுச் சின்னங்கள்
ரால்லபள்ளி (நடிகர்)

ரால்லப்பள்ளி வெங்கட நரசிம்மராவ், (இவர் தனது குடும்பப்பெயரான ரால்லப்பள்ளி என்ற பெயராலேயே சிறப்பாக அறியப்படுகிறார், 15 ஆகத்து 1945 - 17 மே 2019)  என்பவர் ஒரு இந்திய திரைப்பட, குணச்சித்திர நடிகர் இவர் குறிப்பாக தெலுங்கு மற்றும் தமிழ்த் திரைப்படங்களில் தனது நடிப்புக்காக பெயர் பெற்றவர். ஓரம்மதி பிராதுகுலு படத்துக்ககாக, 1976 ஆம் ஆண்டில் சிறந்த நடிகருக்கான நந்தி விருதையும்,  1986 ஆம் ஆண்டில் சிறந்த ஆண் நகைச்சுவை நடிகருக்கான நந்தி விருதையும், தொலைக்காட்சியில் கணபதி  தொடருக்காக சிறந்த துணை நடிகருக்கான நந்தி விருது உள்ளிட்ட ஐந்து மாநில நந்தி விருதுகளைப் பெற்றார்.

தொழில் 
ஆந்திராவின் அனந்தபூரில் பிறந்த இவர், 1960 இல் நாடகக் கலைஞராக தனது வாழ்க்கையைத் தொடங்கினார். 1974 ஆம் ஆண்டில் ஸ்ட்ரீ என்ற பட்டத்தின் வழியாக திரைப்படத்துறையில் நுழைந்தார். இவர்  நாயகன் உட்பட பல்வேறு பாத்திரங்களில் சுமார் 850 படங்களில் நடித்துள்ளார். தகவல் மற்றும் ஒளிபரப்பு அமைச்சில் பணியாளர் கலைஞராகவும் பணியாற்றினார். தமிழில் இவர் பம்பாய்,  மின்சார கனவு போன்ற படங்களில் முக்கிய வேடங்களில் நடித்துள்ளார்.

தேர்ந்தெடுக்கப்பட்ட திரைப்படவியல்

குறிப்புகள்

வெளி இணைப்புகள் 
 

2019 இறப்புகள்
1945 பிறப்புகள்
அனந்தபூர் மாவட்ட நபர்கள்
தெலுங்கு நகைச்சுவையாளர்கள்
இந்தித் திரைப்பட நடிகர்கள்
தமிழ்த் திரைப்பட நடிகர்கள்
தெலுங்கு மக்கள்
ராஜ்யலட்சுமி

ராஜ்யலட்சுமி சாந்து என்பவர் தென்னிந்திய திரைப்பட மற்றும் தொலைக்காட்சி நடிகை ஆவார். இவர் 1980 களில் தெலுங்கு, தமிழ், கன்னடம், மலையாளம் போன்ற படங்களில்  முன்னணி நடிகையாக இருந்தார். தெலுங்குத் திரைப்படமான சங்கராபரணம் படத்தில் நடித்ததற்காக இவர் நன்கு அறியப்பட்டார், இதில் இவர் தனது பதினைந்து வயதில் சந்திர மோகனுடன்  கதாநாயகியாக நடித்தார். சங்கரபாரணத்தின்  வெற்றிக்குப் பிறகு  ராஜ்யலட்சுமி, என். டி. ராமா ராவ், நாகேஸ்வர ராவ், ரஜினிகாந்த், பாலகிருஷ்ணா, சங்கர், மோகன்லால், திலீப், ஜிதேந்திரா, மம்முட்டி, விஷ்ணுவர்தன் உள்ளிட்ட இந்திய திரைப்படத் துறையின் அனைத்து பகுதிகளிலும் பல முக்கிய நடிகர்களுடன் கதாநாயகியாக நடித்தார். தற்போது இவர் தெலுங்கு மற்றும் தமிழ் தொலைக்காட்சித் தொடர்களிலும், நிகழ்ச்சிகளிலும்,  திரைப்படங்களிலும் அவ்வப்போது தோன்றுகிறார்.

குடும்பம் மற்றும் தனிப்பட்ட வாழ்க்கை 
ராஜ்யலட்சுமி 1964 திசம்பர் 18 அன்று ஆந்திராவின் தெனாலியில் பிறந்தார். தனது குழந்தை பருவத்திலேயே நாடகக் குழுவில் இருந்த தனது தாயுடன் சிறிய நாடகங்களில் நடித்துள்ளார். 1980 இல் சங்கராபரணத்தில் "சாரதா" என்ற பாத்திரத்தில் நடித்தார்.

1990 ஆம் ஆண்டில் கே. ஆர். கிருஷ்ணனை திருமணம் செய்து கொண்டார். இந்த இணையருக்கு ரோகித் கிருஷ்ணன் மற்றும் ராகுல் கிருஷ்ணன் என்ற இரண்டு பிள்ளைகள் உள்ளனர். இவர் தற்போது தனது குடும்பத்துடன் சென்னை மற்றும் ஹைதராபாத்தில் வசிக்கிறார்.

திரைப்படவியல்

தமிழ் 

 சுஜாதா (1980)
 கோடீஸ்வரன் மகள் (1981)
 மூன்று முகம் (1982)
 அதிசய பிறவிகள் (1982)
 அர்ச்சனைப் பூக்கள் (1982)
 கருடா சௌக்கியமா (1982)
 நலந்தானா (1982)
 பகவதிபுரம் ரயில்வே கேட் (1983)
 இமைகள் (திரைப்படம்) (1983)
 கை கொடுக்கும் கை (1984)
 நாணயம் இல்லாத நாணயம் (1984)
 சங்கநாதம் (1984)
 தேன் கூடு (1984)
 கடிவாளம் (1985)
 பெருமாள் (1985)
 மீண்டும் பல்லவி (1986)
 மனிதனின் மறுபக்கம் (1986)
 ஆனந்தக் கண்ணீர் (1986)
 தாய்க்கு ஒரு தாலாட்டு (1986)
 பூக்கள் விடும் தூது (1987)
 பூவிழி வாசலிலே (1987)
 சங்கர் குரு (1987)
 சூரசம்ஹாரம் (திரைப்படம்) (1988)
 காதல் கீதம் (1988)
 கைவீசம்மா கைவீசு (1989)
 திராவிடன் (1989)
 என் அருமை மனைவி (1989)
 நியாயங்கள் ஜெயிக்கட்டும் (1990)
 புதுப்பாடகன் (1990)
 தாலாட்டு பாடவா (திரைப்படம்) (1990)
 பரசுராம் (2003)
 டிரீம் (2004) 2003
 பிரியசகி (2005)
 திருப்பாச்சி (திரைப்படம்) (2005)
 வரலாறு (திரைப்படம்) (2006)
 எம் மகன் (2006)
 திருப்பதி (2006)
 சாது மிரண்டா (2008)
 தனம் (2008)
 யாரடி நீ மோகினி (திரைப்படம்) (2008)
 பிரிவோம் சந்திப்போம் (2008)
 குட்டி (2010)
 உத்தம புத்திரன் (2010)
 சைவம் (திரைப்படம்) (2014)
 காலக்கூத்து (2018)

தொலைக்காட்சித் தொடர்கள்

குறிப்புகள்

வெளி இணைப்புகள் 

 Rajyalakshmi  
 
 எம்.எஸ்.ஐ.யில் ராஜலட்சுமி
 
  
 

தமிழ்த் தொலைக்காட்சி நடிகைகள்
தெலுங்கு தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
இந்திய தொலைக்காட்சி நடிகைகள்
1964 பிறப்புகள்
வாழும் நபர்கள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கமலா ஆறு

கமலா ஆறு ("Kamala River") நேபாள நாட்டில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது. இந்த ஆறு நேபாளத்திலுள்ள சிந்துலி மாவட்டத்தில் சவ்வுரி மலைத் தொடரில் சுமார்  3900 அடியின் மேல் உருவாகிறது. இது தெற்கு திசையில் உள்ள கமலா கோஜ் வழியாக பாய்கிறது. கமலா ஆறு தனுசா மாவட்டங்களுக்கு இடையை எல்லையை உருவாக்கிறது. இதனால் மழைக் காலத்தில் ஆற்றங் கரையில் அரிப்பு ஏற்பட்டு பெரும் அழிவு ஏற்படுத்துகிறது. தாவோ ஆறும் பைஜ்நாத் கோலா ஆறும் கமலா ஆறுடன் மைனி என்ற இடத்தில் இணைகிறது.

கமலா ஆறு இந்தியாவினுள் பீகார் மாநிலத்தில் உள்ள ஜைநகரில் நுழைகிறது.  இதன் கிளைகளில் ஒன்று பாகமதி மற்றொன்று  கோசி ஆறு .

கமலா ஆறு பாலன் ஆற்றினை பின்பற்றுவதால் கமலா-பாலன் என்றும் அழைக்கபடுகிறது.

துணை ஆறுகள் 
கமலா ஆற்றின் முக்கிய துணை ஆறுகள் தாவோ, பைஜ்நாத் கோலா, மைனாவதி, சோனி, பாலன், திரிசுலா மற்றும் சுதாகா ஆகியவை.

விபரங்கள் 

கமலா ஆற்றின் மொத்த நீளம் 328 கிலோ மீட்டர் (204 மைல்) ஆகும். இதில் 208 கிலோமீட்டர் (129 மைல்) நேபாளத்திலும், மீதமுள்ள 120  கிலோமீட்டர் (75 மைல்) இந்தியாவிலும் உள்ளது. இந்த ஆற்றின் மொத்த நீர்ப்பிடிப்பு பரப்பளவு 7,232 சதுர கிலோ மீட்டர் (2,792 சதுர மைல்). இதில் 4,488 சதுர கிலோமீட்டர் (1,733 சதுர மைல்) இந்தியாவில் பீகாரிலும், மீதமுள்ள 2,744 சதுர கிலோமீட்டர் (1,059 சதுர மைல்) நேபாளத்திலும் உள்ளது. சராசரி ஆண்டு மழை 1,260 மில்லிமீட்டர் (50 அங்குலம்). பீகாரில் பயிர் செய்யப்பட்ட பகுதி 2,744 சதுர கிலோமீட்டர் (1,059 சதுர மைல்). பீகாரில் உள்ள கமலா படுகையின் மக்கள் தொகை 3.9 மில்லியன் ஆகும்.

வெள்ளப்பெருக்கு 
2003 ஆண்டில் கமலா மற்றும் அதன் துணை நதிகளில் ஏற்பட்ட வெள்ளபதிப்பால் ஒரு மில்லியன் மக்கள் பாதிக்கபட்டனர்.

இந்தியாவில் இந்த வெள்ள பெருக்கால் பாதிக்கபட்ட 57 சதவீதம் பேர் பீகார் மக்களாவர். பீகாரின் மொத்த பரப்பளவில் சுமார் 73.06 சதவிதம் வெள்ளத்தால் பாதிக்கப்பட்டது. 

நேபாளத்தை ஒட்டியுள்ள  பீகார் சமவெளியில் பல ஆறுகள் கடக்கின்றன. கோசி, பாகமதி மற்றும் கமலா பாலன்  ஆகிய ஆறுகள் நேபாளத்தில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது.

பீகார் 1978, 1987, 1998, 2004 மற்றும் 2007 ஆண்டுகளில் பெரும் வெள்ள பெருக்கால் பாதிக்கபட்டது. 2004ஆம் ஆண்டு 23,490 சதுர  கிலோமீட்டர் பகுதி பக்குரி கன்டக், கமலா, பாகமதி போன்ற ஆறுயில்கள் பாதிப்பை ஏற்படுத்தின. இதனால் 800 மேற்பட்டவர்கள் இறந்தனர்.

கமலா பல்நோக்கு திட்டம் 

கமலா பல்நோக்கு திட்டத்தின் மூலம் நேபாளத்தின் தனுசா மாவட்டம் மற்றும் சிராகா மாவட்டம் ஆகியவற்றில் கமலா ஆற்றில் சேமிப்பு கட்டப்பட்டது. இந்த திட்டத்தின் முலம் சும்மர் 30 மெகாவாட் திறன் கொண்ட நீர் மின்சக்தியை உருவாக்க முடியும். இருப்பினும் இந்த திட்டத்தினை நிறைவேற்ற பெரும் சவால்களை எதிர்கொள்ள வேண்டியதுள்ளது. வடக்கு பீகார் பூகம்பத்தால் பாதிக்கப்பட்ட பகுதியாகும். 1998ஆம் ஆண்டில் தர்பங்கா என்னும் இடத்தில்  பூகம்பம் ஏற்பட்டது. இந்த பகுதியில் பெரிய அணைகள் கட்டும் திட்டம் இதில் இடம் பெற்றுள்ளன. 1988ஆம் ஆண்டில், மதுபனி மாவட்டத்தில் கமலா ஆற்றுப் பாதை பூகம்ப விரிச்சல் காரணமாக உடைந்தது.

சான்றுகள் 

நேபாள ஆறுகள்
இந்திய ஆறுகள்
பசி நாராயணன்

நாராயணன், (பசி நாராயணன்) என்பவர் இந்திய மேடை நாடக, திரைப்பட நடிகர் ஆவார். இவர் குறிப்பாக கவுண்டமணியுடன் நகைச்சுவை பாத்திரங்களில் நடித்துள்ளார். நாராயணன் 500 க்கும் மேற்பட்ட தமிழ் மொழிப் படங்களில் நடித்தார். இவர் கவுண்டமணியிடம் "போன் ஒயரு பிஞ்சி ஒரு வருசம் ஆச்சி..." என்ற வசனத்திற்காக சிறப்பாக அறியப்படுகிறார்.

ஆரம்ப கால வாழ்க்கை 
நாராயணன் தமிழ்நாட்டின் சிவகாசி மாவட்டத்தில் பிறந்தார். இவர் 15 வயதில் நடிக்கத் தொடங்கினார்.

தொழில் 
பின்னர் 1955 ஆம் ஆண்டில் மனோகர் நிறுவனத்தில் பல நாடகங்களில் நடித்தார். இதன் பிறகு திரைப்படத் துறையில் நடிக்க இவருக்கு வாய்ப்பு கிடைத்தது. இவர் 1960 களில் தமிழ்த் திரையுலகிற்கு வந்தார். என்றாலும் பசி படத்தில் நடித்தபிறகே பிரபலமானார். இதன் பிறகு இவர் 'பசி' நாராயணன் என்ற பெயரில் திரை உலகில் புகழ் பெற்றார். நடிப்பு மட்டுமல்லாமல், கதை சொல்லல், எழுதுதல், நடனம் போன்றவற்றிலும் திறமை கொண்டிருந்தார். எம்.ஜி.ஆரும் ஜெயலலிதாவும் நடித்த பிரபல தமிழ்த் திரைப்படமான ' ஆயிரதில் ஓருவன் ' படத்தில் நடித்துள்ளார். அடுத்தத் தலைமுறை முன்னணி நடிகர்களான ரஜினிகாந்த், கமல்ஹாசன், பாண்டியராஜன், கார்த்திக், சரத்குமார் போன்றோரின் பல படங்களிலும் பசி நாராயணன் நடித்துள்ளார்.

குடும்பம் 
இவரது மனைவி பெயர் வள்ளி, இவருக்கு 3 குழந்தைகள் உள்ளனர். இவரது மகனின் பெயர் மாரியப்பன், இரண்டாவது மகளின் பெயர் ரேவதி, மூன்றாவது மகளின் பெயர் கானா ஜோதி.

இறப்பு 
1998 இல், இவர் இதய செயலிழப்பால் இறந்தார். அவரது கடைசி படம் நினைத்தேன் வந்தாய்.

திரைப்படப் பங்களிப்புகள்

1960 கள்

1970 கள்

1980 கள்

1990 கள்

குறிப்புகள் 

விருதுநகர் மாவட்ட நபர்கள்
தமிழ்நாட்டு நடிகர்கள்
தமிழ் நகைச்சுவை நடிகர்கள்
தமிழ்த் திரைப்பட நடிகர்கள்
1998 இறப்புகள்
கே. கே. சௌந்தர்

கே. கே. சௌந்தர் (K. K. Soundar) என்பவர் ஒரு தமிழ் திரைப்பட நடிகர் ஆவார். 1950 களில் இருந்து 1990 கள் வரை பல தமிழ்த் திரைப்படங்களில் குணச்சித்திர  வேடங்களில் நடித்துள்ளார்.

திரைப்படவியல் 
இது முழுமையான பட்டியில் அல்ல  நீங்கள் இதை விரிவாக்கலாம்.

1930 கள்

1950 கள்

1960 கள்

1970 கள்

1980 கள்

1990 கள்

2000 கள் 

தமிழ்த் தொலைக்காட்சி நடிகர்கள்
2003 இறப்புகள்
தமிழ்த் திரைப்பட நடிகர்கள்
சோமயனூர்

சோமயனூர் (Somayanur) கிராமம் 22 நஞ்சுந்தபுரம் பஞ்சாயத்தில் ஒன்றான (கிராம பஞ்சாயத்து) இந்தியாவின் தமிழ்நாடு மாநிலத்தில் கோவையில் அமைந்துள்ளது. 

இந்த கிராமத்தில் மக்கள் விவசாயத் தொழிலிலும், காய்கறிகள் மற்றும் தேங்காய் சாகுபடியிலும் ஈடுபட்டுள்ளனர். சின்னதடாகம் மற்றும் அதனைச் சுற்றியுள்ள பகுதிகளில்  முதன்மை ஆதாரமாக செங்கல் வணிகம் உள்ளது . இந்த பகுதியில் 1000 க்கும் மேற்பட்ட செங்கல் தொழிற்சாலைகள் உள்ளன.

நிலவியல்

சின்னத்தடாகம் அருகே அமைந்துள்ள 22 நஞ்சுந்தபுரம் பஞ்சாயத்தின் (கிராம பஞ்சாயத்து) ஒரு பகுதியாக சோமயனூர் உள்ளது. இந்த கிராமம் மேற்கு தொடர்ச்சி மலைகளால் சூழப்பட்டுள்ளது.இது கேரள எல்லைக்கு அருகில் உள்ளது மற்றும் ஆண்டு முழுவதும் அங்கு இனிமையான காலநிலை நிலவுகிறது.  இந்த கிராமத்தில் 1000 க்கும் மேற்பட்ட குடும்பங்கள் வாழ்கின்றன.

காலநிலை

அடர்த்தியான காடுகள் நிறைந்த மலைத்தொடர்களுக்கு அருகாமையில் இருப்பதாலும், மழைக்காலங்களில் பால்காட் இடைவெளியில் வீசும் குளிர்ந்த காற்று காரணமாக சோமயனூர் ஒரு இனிமையான, மகிழ்ச்சியான காலநிலையைக் கொண்டுள்ளது.இந்த கிராமத்தில் லேசான குளிர்காலம் மற்றும் மிதமான கோடை காலம் நிலவுகிறது.கோடை மற்றும் குளிர்காலத்தில் சராசரி அதிகபட்ச மற்றும் குறைந்தபட்ச வெப்பநிலை இடையில் வேறுபடுகிறது 35°C to 18°C.

மலைப்பாதை இருப்பதால், கோயம்புத்தூர் மாவட்டத்தின் முக்கிய பகுதிகள் ஜூன் முதல் ஆகஸ்ட் வரையிலான மாதங்களில் தென்மேற்கு பருவமழையால் பயனடைகின்றன.

கல்வி நிறுவனங்கள்

அரசு பள்ளிகள் 

 பஞ்சாயத்து யூனியன் நடுநிலைப்பள்ளி, சோமயனூர், சின்னத்தடகம் (வழியாக), கோயம்புத்தூர்

சுற்றுலா ஈர்ப்பு 

 மாரியம்மன் கோயில்
 விநாயகர் கோயில்
 காவயா காளி அம்மன் கோயில் 
 ஸ்ரீதி சாய்பாபா கோயில் 
 சங்கிலி கருப்பராயன் கோயில்

இந்த கிராமத்தில் சுமார் பத்து கோயில்கள் உள்ளன.

இந்த கிராமத்திற்கு அருகிலுள்ள சில பிரபலமான கோயில்கள்:

 அனுவவி சுப்பிரமணியம் கோவில் கோயில், பெரியத்தடகம் 3 கி.மீ.
 மருதமலை கோயில் - 8 கி.மீ.
 பெருர் கோவில்- 20 கி.மீ.
 பொன்னுத்து கோயில் - 4 கி.மீ.
 ஸ்ரீ தயானந்த சரஸ்வதி சுவாமிஜியின் அர்ஷா வித்யா குருகுலம் ஆசிரமம் அனிக்கட்டியில் - 10 கி.மீ.

பொன்னுத்து கோயில் - 8 கி.மீ (3–4 கி.மீ மலையேற்றம்)தம்பிட்ட பராய் - 2 கி.மீ (2 கி.மீ மலையேற்றம்)மெல்முடி கோயில் - 7 கி.மீ (3–4 கி.மீ மலையேற்றம்) அனைகட்டி- பவானி நதி - இந்த இடத்திலிருந்து 18 கி.மீ. அனுவவி சுப்பிரமணியம் கோவில் - இந்த இடத்திலிருந்து 3 கி.மீ. ஊட்டி - இந்த இடத்திலிருந்து 60 கி.மீ. கோவாய் குத்ரம் - இந்த இடத்திலிருந்து 20 கி.மீ.சைலண்ட் வேலி - இந்த இடத்திலிருந்து 50 கி.மீ. நீர்வீழ்ச்சி, மங்கரை - 6 கி.மீ.

பண்டிகைகள் 

 மாரியம்மன் கோயில் திருவிழா
 பொங்கல் பண்டிகை

சான்றுகள்

வெளியிணைப்புகள்

 Elephant entered into village Somayanur and http://www.dinamalar.com/News_Detail.asp?Id=277084
 http://www.deccanchronicle.com/chennai/tiruchy-master-plan-approved-356 
 Child labor issue http://www.thehindu.com/2009/03/27/stories/2009032758310300.html
 Pongal festival at Somayanur www.coimbatorelive.blogspot.com/2008_01_01_archive.html

கோயம்புத்தூர் மாவட்டத்திலுள்ள கிராமங்கள்
வீரத்தாலாட்டு

வீரத்தாலாட்டு (Veera Thalattu)  என்பது 1998 ஆம் ஆண்டின் இந்திய தமிழ்- மொழி அதிரடி நாடகத் திரைப்படமாகும். இதை கஸ்தூரி ராஜா எழுதி இயக்கியிருந்தார். இப்படத்தில் முரளி, வினிதா , குஷ்பூ ஆகியோர் முக்கிய கதாபாத்திரங்களில் நடித்தனர், ராஜ்கிரண், ராதிகா , லட்சுமி ஆகியோர் துணை வேடங்களில் நடித்தனர். படத்திற்கான இசையை இளையராஜா மேற்கொண்டார். இப்படம் 1998 ஏப்ரலில் வெளியிடப்பட்டது.

நடிகர்கள் 
 பாண்டியனாக முரளி
 பாண்டியனின் தந்தையாக ராஜ்கிரண்
 வினிதா
 குஷ்பூ
 பாண்டியனின் தாயாக ராதிகா
 பாண்டியனின் வளர்ப்பு தாயாக லட்சுமி
 சந்தான பாரதி
 மணிவண்ணன்
 ஆர். சுந்தர்ராஜன்
 சகீலா

தயாரிப்பு 
படமானது தயாரிப்பு பணியின்போது தாமதங்களைக் கண்டது. படத்தை முடிக்க ஒன்றரை ஆண்டுகள் ஆனது.

பின்னணி இசை 
இளையராஜா இசையமைக்க அனைத்து பாடல்களையும் கஸ்தூரி ராஜா எழுதியுள்ளார்.

 வாடிப்பட்டி - கங்கை அமரன், எஸ். பி. சைலஜா
 சாந்து பொட்டு - அருன்மொழி, சுவர்ணலதா
 பட்டபகல் - மலேசியா வாசுதேவன், சுவர்ணலதா
 படிக்கட்டுமா - எஸ். ஜானகி
 கும்பாபிசேகம் - எஸ்.பி.பி., சித்ரா
 கிளியபோல - கங்கை அமரன், எஸ். பி. சைலாஜா
 கத போலா தோனும் - இளையராஜா
 அம்மன் கோவில் - கங்கை அமரன், எஸ்.பி. சைலாஜா
 ஆராரோ - ஸ்வர்ணலதா
 ஆளப்பிறந்த மகாராசா - இளையராஜா, கே. எஸ். சித்ரா

வெளியீடு 
இந்த படம் வெளியானதும் கலவையான விமர்சனங்களைப் பெற்றது. Indolink.com இணைய தளத்தில் ஒரு விமர்சகர் இது "புதிய போத்தலில் பழைய ஒயின்" என்றும், இயக்குநர் "நாயகனின் தந்தையின்" மரணத்திற்குப் பழிவாங்கும் பழைய கதைக்கு ஒரு புதிய தோற்றத்தை கொடுக்க முயற்சித்ததாகவும் குறிப்பிட்டார்.

குறிப்புகள் 

இந்தியத் தமிழ்த் திரைப்படங்கள்
1998 தமிழ்த் திரைப்படங்கள்
இளையராஜா இசையமைத்த திரைப்படங்கள்
முரளி நடித்த தமிழ்த் திரைப்படங்கள்
குஷ்பூ நடித்த திரைப்படங்கள்
ராதிகா நடித்த திரைப்படங்கள்
லட்சுமி நடித்த திரைப்படங்கள்
மணிவண்ணன் நடித்த திரைப்படங்கள்
பெரியவீட்டுப் பண்ணக்காரன்

பெரிய வீட்டுப் பண்ணக்காரன் (Periya Veetu Pannakkaran) என்பது 1990 ஆகும் ஆண்டைய இந்திய தமிழ் திரைப்படம் ஆகும். இப்படத்தை  என். கே. விஸ்வநாதன் இயக்க,  கல்யாணி முருகன் தயாரித்துள்ளார். இப்படத்தில் கார்த்திக், கனகா, எம். என். நம்பியார் , எஸ். எஸ். சந்திரன் ஆகியோர் நடித்துள்ளனர். படத்திற்கான பின்னணி இசையை இளையராஜா அமைத்துள்ளார்.

நடிகர்கள் 

 கார்த்திக்
 கனகா
 எம். என். நம்பியார்
 எஸ். எஸ். சந்திரன்
 காந்திமதி
 கோவை சரளா
 எஸ். என். லட்சுமி
 ஒய். விஜயா
 சத்தியப்பிரியா
 சங்கிலி முருகன்
 செந்தமரை
 செந்தில்
 விஜயகுமார்

பின்னணி இசை 
படத்திற்கு இளையராஜா இசையமைத்தார்.

"வச்சஸ்பதி" இராகத்தில்  "நிக்கட்டுமா போகட்டுமா" பாடல் இசையமைக்கபட்டது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்‎
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
எம். என். நம்பியார் நடித்த திரைப்படங்கள்
செந்தாமரை நடித்த திரைப்படங்கள்
காந்திமதி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
விஜயகுமார் நடித்த திரைப்படங்கள்
என். கே. விசுவநாதன்

என். கே. விஸ்வநாதன் (N. K. Vishwanathan, இறப்பு 25 மார்ச் 2017) என்பவர் ஒரு இந்திய திரைப்பட இயக்குநரும், ஒளிப்பதிவாளருமாவார். இவர் பெரும்பாலும் தமிழ் படங்களில் பணியாற்றியவர். 1980 களில் தமிழ் படங்களுக்கு ஒளிப்பதிவாளராக பணியாற்றத் தொடங்கிய பின்னர், திரைப்பட இயக்குநராக கிளைத்து 1990 களில் வணிக ரீதியாக வெற்றிகரமான திரைப்படங்களை உருவாக்கினார்.

தொழில் 
விஸ்வநாதன் 1970 களில் இருந்து பல படங்களில் ஒளிப்பதிவாளராக பணியாற்றினார். முக்கியமாக ராம நாராயணன் இயக்கிய படங்களில் பணியாற்றினார். மேலும் சட்டம் என் கையில் (1978) படத்தில் முதல் முதலில் நடிக்க நடிகர் சத்தியராஜை பரிந்துரைத்து  உதவினார். படத்தின் இயக்குநர் டி. என். பாலு படப்பிடிப்பின் போது இறந்தபோது கமல்ஹாசனின் வற்புறுத்தலின் பேரில்,  சங்கர்லால் (1981) படத்தை இயக்கினார். 1990 களில் குடும்ப நாடகப் படங்களில் பணிபுரிந்த இவர் திரைப்படங்களை இயக்கத் தொடங்கினார்.

2000 களின் முற்பகுதியில், ஒளிப்பதிவாளராக பல பக்தி படங்களில் பணியாற்றிய இவர், சிஜிஐ மற்றும் விஎஃப்எக்ஸ் தொடர்பான தொழில்நுட்பங்கள் பற்றிய தனது அறிவை வளர்த்துக் கொண்டார். விஸ்வநாதன் 1978 ஆம் ஆண்டய ஜகன்மோகினி படத்தின் மறு தயாரிப்பான  ஜெகன்மோகினி (2009) படத்தை இயக்கினார், நமீதாவும், நிலாவும் முக்கிய கதாபாத்திரங்களில் நடித்தனர். வெளியீட்டிற்கு முன்னர் கவனத்தை உருவாக்கிய போதிலும், இது கலவையான விமர்சனங்களுடன் வெளியானது.

இறப்பு 
மாரடைப்பு காரணமாக இவர் 25 ஏப்ரல் 2017 அன்று இறந்தார்.

திரைப்படவியல்

இயக்குநராக

ஒளிப்பதிவாளராக 

சட்டம் என் கையில் (1978)
கல்யாணராமன் (1979)
மீண்டும் கோகிலா (1981)
கடல் மீன்கள் (திரைப்படம்) (1981)
சங்கர்லால் (திரைப்படம்) (1981)
எல்லாம் இன்பமயம் (1981 திரைப்படம்) (1981)
கரையெல்லாம் செண்பகப்பூ (1981)
மனைவி சொல்லே மந்திரம் (1983)
எங்கள் குரல் (1985)
உரிமை (1985)
செயின் ஜெயபால் (1985)
வீரன் வேலுத்தம்பி (திரைப்படம்) (1987)
மேகம் கறுத்திருக்கு (1987)
சகாதேவன் மகாதேவன் (1988)
எங்க ஊரு காவல்காரன் (1988)
தங்கமணி ரங்கமணி (1989)
பாண்டி நாட்டுத் தங்கம் (1989)
செந்தூர தேவி (1991)
புருஷன் எனக்கு அரசன் (திரைப்படம்) (1992)
காவியத் தலைவன் (1992)
திருப்பதி ஏழுமலை வெங்கடேசா (1999)
ராஜகாளியம்மன் (2000)
குபேரன் (2000)
கந்தா கடம்பா கதிர்வேலா (2000)
பாளையத்து அம்மன் (2000)
நாகேஸ்வரி (2001)
விஸ்வநாதன் ராமமூர்த்தி (2001)
கோட்டை மாரியம்மன் (திரைப்படம்) (2001)
ஷக்கலக்கபேபி (2002)
அன்னை காளிகாம்பாள் (திரைப்படம்) (2003)
மண்ணின் மைந்தன் (திரைப்படம்) (2005)

மேற்கோள்கள் 

1941 பிறப்புகள்
தமிழ்த் திரைப்பட ஒளிப்பதிவாளர்கள்
தமிழ்த் திரைப்பட இயக்குநர்கள்
2017 இறப்புகள்
என். மாத்ருபூதம்

என். மத்ருபூதம் (N. Mathrubootham )(2 சூலை 1944 - 18 நவம்பர் 2004) என்பவர் இந்திய மனநல மருத்துவர், எழுத்தாளர், திரைப்பட நடிகர், இயக்குநர் ஆவார். இவர் பாலியல் கல்வி தொடர்பான விழிப்புணர்வு ஏற்படுத்தியதன் மூலம் நன்கு அறியப்பட்டவர். இவர் சில தமிழ்ப் படங்களிலும் நகைச்சுவை நடிகராக நடித்துள்ளார்.

ஆரம்ப கால வாழ்க்கை 
மாத்ரூபூதம் 1944 சூலை 2 அன்று திருச்சிராப்பள்ளியில் ஐயர் குடும்பத்தில் பிறந்தார். ஆரம்பக் கல்வியினை திருச்சிராப்பள்ளியில் கற்ற இவர் 1966இல் சென்னையில் உள்ள இசுடான்லி மருத்துவக் கல்லூரியில் மருத்துவப் பட்டம் பெற்றார்.  மாத்ரூபூதம் தனது ஆசிரியர்களின் வழியில்  மனநல மருத்துவத்தில் முனைவர் பட்டம் பெற்றார்.  முனைவர் பட்டம் பெற்றதும், சென்னையின் மனநல நிறுவனத்தில் விரிவுரையாளராகச் சேர்ந்தார்.

தொழில் 
மனநல நிறுவனத்தில் விரிவுரையாளராகச் சேர்ந்த மாத்ருபூதம் மனநல மருத்துவ பேராசிரியராகப் பதவி உயர்வு பெற்றார். மேலும் கீழ்பாக்கத்தில் உள்ள மருத்துவக் கல்லூரியில் மனநல பேராசிரியராகவும் பணியாற்றினார். மாத்ருபூதத்திற்கு இந்திய மனநல மருத்துவர்கள் சங்கம் மருத்துவர் மர்பாதியா விருதையும், மது போதைப்பொருள் குறித்த ஆராய்ச்சிக்காகவும், அவரது பன்மொழி பாலியல் கல்வித் திரைப்படமான "புதிரா புனிதமா " இற்கான உயரிய விருதையும் வழங்கியது.

இறப்பு 
இவரது பிற்கால வாழ்க்கையில், கீல்வாதம், சிறுநீரக நோய்களால் பாதிக்கப்பட்டு இதயத் தடுப்பு காரணமாக 2004 நவம்பர் 18 அன்று காலமானார்.

திரைப்படவியல் 
நகைச்சுவை நடிகர் விவேக் உடன் சில தமிழ்ப் படங்களில் நகைச்சுவை நடிகராகச் சிறிய வேடங்களில் மாத்ருபூதம் நடித்துள்ளார்.

மேற்கோள்கள் 

1944 பிறப்புகள்
2004 இறப்புகள்
தமிழ்த் திரைப்பட நடிகர்கள்
திருச்சிராப்பள்ளித் திரைப்பட நடிகர்கள்
தமிழ் நகைச்சுவை நடிகர்கள்
தேசிய ஊடக மையம்

தேசிய ஊடக மையம் (National Media Centre) என்பது இந்திய அரசாங்கத்தின் தகவல் மற்றும் ஒளிபரப்பு அமைச்சகத்தின் ஊடக மையமாகும். தேசிய பத்திரிகை மையம் என்றும் இது அழைக்கப்படுகிறது.

மத்திய தில்லியின் ரைசினா சாலையில் குடியரசுத் தலைவர் மாளிகை, சன்சாத் பவன் (நாடாளுமன்ற மாளிகை) மற்றும் முக்கியமான அமைச்சகங்களுக்கு அருகில் இது அமைந்துள்ளது. இதற்கான அடித்தள விழா 2001 ஆம் ஆண்டில் நடைபெற்றது. 2013 ஆண்டு தேசிய ஊடக மையம் திறக்கப்பட்டது. இங்கு பத்திரிகை தகவல் பணியகம் மற்றும் அமைச்சகத்தின் விளம்பர அலுவலகங்கள் உள்ளன. இம்மையம் வாசிங்டன், டோக்கியோ மற்றும் பிற தலைநகரங்களில் உள்ள ஊடக மையங்களை மாதிரியாக கொண்டிருக்கிறது.

பிரதமர் அடல் பிகாரி வாச்பாய் அடிக்கல் நாட்டி பூமி பூசையை 2001 ஆம் ஆண்டு திசம்பர் மாதம் 5 அன்று   தேசிய பத்திரிகை மையத்திற்கு பெயரிட்டு கட்டுமானப் பணிகளைத் தொடங்கி வைத்தார். தேசிய கட்டிடக் கட்டுமானக் கழகத்தால் மூன்று ஆண்டு காலப்பகுதியில் 60 கோடி டாலர் (8.4 மில்லியன் அமெரிக்க டாலர்) செலவில் மையத்திற்கான கட்டிடம் கட்டப்பட்டது. 2013 ஆம் ஆண்டு ஆகத்து மாதம் 24 அன்று பிரதமர் மன்மோகன் சிங் ஊடக மையத்தை திறந்து வைத்தார்.

தேசிய ஊடக மையம் 1.95 ஏக்கர் நிலப்பரப்பில் கட்டப்பட்டுள்ளது. கண்ணாடி முகப்பில் கட்டிடம் நான்கு தளங்களைக் கொண்டுள்ளது, 283 பேர் அமரக்கூடிய பத்திரிகையாளர் சந்திப்புகளுக்கான ஒரு மண்டபம் இங்குள்ளது. இதைத் தவிர 60 நபர்கள் அமரும் திறன் கொண்ட ஒரு மாநாட்டு அறை, 24 பணிநிலையங்கள். போன்ற வசதிகளும் உள்ளன.  அனைத்து நவீன தகவல் தொடர்பு வசதிகளும் இங்கு உண்டு. ஒரு நூலகம், ஓய்வறை மற்றும் சிற்றுண்டிச்சாலை ஆகிய வசதிகளும் செய்யப்பட்டுள்ளன. பத்திரிகையாளர் சந்திப்பு மண்டபம் மற்றும் ஊடக ஓய்வறைகளில் இணைப்புக்கான ஏற்பாடுகளூம் செய்யப்பட்டுள்ளன.

மேற்கோள்கள்

புற இணைப்புகள் 
 Press Information Bureau, Official website

தில்லியில் உள்ள அரசு கட்டடங்கள்
இந்திய ஊடகங்கள்
சத்தியப்பிரியா

சத்யப் பிரியா என்பவர் ஓர் இந்திய திரைப்பட மற்றும் தொலைக்காட்சி நடிகை ஆவார். இவர் 350 க்கும் மேற்பட்ட படங்களில் நடித்துள்ளார், அதில் 50 படங்களில் கதாநாயகியாக நடித்துள்ளார். 1975 ஆம் ஆண்டில் தமிழில் வெளியான   மஞ்சள் முகமே வருக என்ற படத்தில் விஜயகுமார் ஜோடியாக  அறிமுகமானார். இவரது நினைவு கூறத்தக்க திரைப்படங்களான சில ஹொச ஜீவனா,  ரோஜா, பாட்ஷா (இவரது துறையில் ஒரு பெரிய இரண்டாவது சுற்றைக் கொடுத்தது), சின்ன கவுண்டர் , சொல்ல மறந்த கதை .

பகுதி திரைப்படவியல்

நடிகையாக

பின்னணி குரல் கலைஞர்

தொலைக்காட்சி

நாடகங்கள் 

 தர்ம ஜோதி
 ராதம் கோபம் வராதா
 சுவாமியர் அவா போரா
 ஏழுஸ்வரங்கள்

குறிப்புகள்

வெளி இணைப்புகள் 
  
 சத்தியப்பிரியா தனிப்பட்ட சுயவிவரம் 

இந்தித் திரைப்பட நடிகைகள்
1954 பிறப்புகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
விண்வெளி அடிப்படைப் பொருளாதாரம்

விண்வெளி அடிப்படை பொருளாதாரம் (Space-based economy) என்பது விண்வெளியில் மேற்கொள்ளப்படும் பொருளாதார நடவடிக்கைகளைக் குறிக்கும். சிறுகோள்கள் மற்றும் பூமிக்கு அருகிலுள்ள விண்பொருள்கள் உட்பட பிற சிறிய கிரகங்களிலிருந்து மூலப்பொருட்களை எடுப்பது,  விண்வெளியில் உற்பத்தி, விண்வெளி வர்த்தகம், விண்வெளி நிலையங்களை உருவாக்குதல், விண்வெளி அடக்கம் மற்றும் விண்வெளி விளம்பரம் போன்ற விண்வெளியில் செய்யப்படும் கட்டுமானஙகள் முதலான அனைத்து நடவடிக்கைகளும் இதில் அடங்கும்.

விண்வெளி அடிப்படையிலான தொழில்துறை முயற்சிகள் தற்போது ஆரம்ப நிலையில் உள்ளன. இதுபோன்ற பெரும்பாலான முயற்சிகளுக்கு விண்வெளியில் கணிசமான நீண்டகால மனித இருப்பும் விண்வெளியை  குறைந்த செலவில்  அணுகுதலும் தேவைப்படும். எந்திரனியல், சூரிய ஆற்றல் மற்றும் வாழ்க்கை ஆதரவு அமைப்புகள் போன்ற பகுதிகளில் தொழில்நுட்ப அல்லது பொறியியல் மேம்பாடு பெரும்பாலான திட்டங்களுக்கு தேவைப்படும்.

ஆழமான விண்வெளி ஆய்வுக்கு ஆதரவாக ஒரு சர்வதேச வங்கியை உருவாக்க சில ஆய்வாளர்கள் வாதிடுகின்றனர்.

மேற்கோள்கள்

.

விண்வெளி
பொருளாதாரம்
காஞ்சி சிறீ நாகலிங்க முனிவர்

வண்ணக்களஞ்சியம்                                                 காஞ்சி ஶ்ரீ நாகலிங்க முனிவர் அல்லது காஞ்சி நாகலிங்க முதலியார் (Kanchi Sri Nagalinga Minivar, 24 அக்டோபர், 1865 - 09 ஜூலை, 1950) 
காஞ்சிபுரத்திலுள்ள ஏகனாம்பேட்டையில் சைவ செங்குந்த கைக்கோளர் குலத்தவரான ஆசிரியர் சரவணபெருமாள் முதலியாருக்கும் மனோன்மணி அம்மையாருக்கும் மகனாக பிறந்தவர்.
 சிறுவயதில் வீரசைவ கச்சபாலய
ஐயரிடத்துத் தமிழ்க்கல்வி பயின்றனர். பிறகு சென்னையை
அடைந்து அஷ்டாவதானம் பூவை கலியசுந்தர முதலியார் இடத்துத் தமிழ்க்
கல்வியும் சாத்திரப்பயிற்சியும் நிரம்பப் பெற்றனர். இவர், தம்
மனைவியார் காமாட்சியம்மையார் காலமான பிறகு காஞ்சி ஞானப்
பிரகாசர் மடத்தில் சந்நியாசம் பெற்றனர். இவருக்கு குமாரர்
மூவரும் குமாரத்தி ஒருவரும் உளர். இவர், தணிகை முருகனிடத்து
நீங்காத மெய்யன்பு உடையவர். இவர் பல தமிழ் இலக்கிய, இலக்கண நூல்களை எழுதியுள்ளார். வெளியிட்டு இருக்கிறேன் நூறு வருடங்களாக வெளிவந்து கொண்டிருக்கும் செங்குந்த மித்திரன் இந்த மாத இதழை தொடங்கி வைத்தவர். தென்னிந்திய செங்குந்த மகாஜன சங்கம் உருவாகக் காரணமாக இருந்தவர்.

இயற்றிய, தொகுத்த நூல்கள்
திருப்பணந்தாள் காசி மடாலயத் திற்கும் தொடர்புண்டு, மடாலயத் தலைவர் ஸ்ரீலஸ்ரீ காசிவாசி சொக்க லிங்கத் தம்பிரான் உதவி கொண்டு 'திருவுந்தியார். 'திருக்களிற்றுப் படியார்' என்னும் நூல்களை வெளியிட்டார். 
திருத்தணிகை வண்ண மஞ்சரி, தென் கடம்பன் பதிற்றுப் பத்தந்தாதி, வடபழனி மயிலேறு பெருமாள் மாலை இரட்டை மணி மாலை, திருவாமாத்தூர் வண்ணங் கள், திருவெறும்பியூர் புராணம் இவைகளை இயற்றியுள்ளார்.

சைவ சித்தாந்த நூல்கள் பதினான்கினையும் உரையுடன் ஒரு தொகுதியாகச் சேர்த்து வெளியிட்டார்.

மதுரைத் தமிழ்ச் சங்கத்தை நிறுவிய ஜமீன்தார் பாண்டித்துரை தேவர் அவர்களின் வேண்டுகோளின் பேரில் முனிவர் சிவ ஞானபோத சிற்றுரை யினை வெளியிட்டார். 

1911 யில் தமிழ்மொழி அகராதி வெளியிட்டார் இந்நூல் பழமையான தமிழர் அகராதிகளில் ஒன்று.

தாயுமானவர், பன்னிருதிருமுறை, காஞ்சி புராணம், காஞ்சி கட்டளைக் கலித்துறை புராணம், திருப்புகழ். சுந்தரர் தேவாரம் செங்குந்தர் பிரபந்தத் திரட்டு, காரனேஷன் தமிழ் அகராதி முதலிய பல புத்தகங்களை முனிவர் தொகுத்து வெளியிட்டார்.

வெளி இணைப்புகள்
காமாட்சி கல்யாணம்
நாகலிங்க முனிவர் முத்து விழா மலர்

மேற்கோள்கள் 

1865 பிறப்புகள்
1950 இறப்புகள்
அக்கினியாறு

அக்கினியாறு (Agniyar River) என்பது இந்தியா தமிழ்நாடு மாநிலத்தில் இடைப்பட்ட ஆறு ஆகும். இது தென்கிழக்கு வங்காள விரிகுடாவில் பாய்கிறது.

ஆற்றோட்டம்
இந்த நதி கீரனூர், புதுக்கோட்டை  கீரனூர் க்கு தெற்கே ஒரு சிறிய நீரோட்டமாகத் தொடங்கி, தெற்கு மற்றும் கிழக்கு நோக்கிச் சென்று,கரம்பக்குடி ஐக் கடந்து செல்கிறது. கரம்பக்குடியின் தென்கிழக்கில், கல்லனாய் அணை கிராண்ட் அனிகட் கால்வாய் அதனுடன் இணைகிறது. இந்த நதி கிழக்கு நோக்கி செண்டக்கோட்டை தொடர்கிறது, இது மகாராஜசமுத்திரம் நதியால் தெற்கே பட்டுகோட்டை மற்றும் மேற்கே ஆதிரம்பட்டினம் உடன் இணைகிறது. இந்த சங்கமத்திற்குப் பிறகு, நதி தஞ்சாவூர் மாவட்டத்தின் பட்டுகோட்டை தாலுகா கிராமத்தில் ராஜமாதம் கிராமத்தின் தெற்கே பால்க் நீரிணை காலியாகும் வரை, சிறிது தூரம் தெற்கே பாய்கிறது.

நீர்நிலை 
அக்னியார் நதி பெரிய அக்னியார் படுகையுடன் அமைந்துள்ளது, இதில் அக்னியரின் வடிகால் படுகையும், அண்டை அம்புலியார் மற்றும் வேலார் நதி தெற்கு தமிழ்நாடு வெள்ளார் நதிகளின் நீர்நிலைகளும் அடங்கும். இந்த படுகை பம்பர் நதி தெற்கு தமிழ்நாடு பாம்பர் படுகையின் வடக்கேயும், காவேரி படுகையின் தெற்கிலும் கிழக்கிலும் அமைந்துள்ளது. புதுக்கோட்டை, தஞ்சாவூர்,  திருச்சிராப்பள்ளி, 4809 கி.மீ சிவகங்கா, மற்றும்  திண்டுக்கல் மாவட்டங்கள், சிறிய அக்னியர் படுகை 2058 கி.மீ  2  ஐ உள்ளடக்கியது. 1.9 மில்லியன் மக்கள் பெரிய படுகையில் வாழ்கின்றனர், அதே நேரத்தில் சுமார் 823,000 மக்கள் சிறிய படுகையின் மக்கள் தொகையை உருவாக்குகின்றனர்.

ஓட்டம்
ஆற்றின் குறுக்கே உள்ள இறுதி அணையில் ஒரு அளவீட்டு நிலையத்தால் அறிவிக்கப்பட்டபடி, வங்காள விரிகுடாவில் சராசரியாக ஆண்டுக்கு 90 மில்லியன் கன மீட்டர் நீர் இருந்தது. இருப்பினும், இந்த சராசரி இந்தியாவின் ஈரமான பருவம் மற்றும் வறண்ட பருவம் வறண்ட பருவங்களின் விளைவாக ஏற்படும் மழைப்பொழிவு மற்றும் இடைப்பட்ட நதி  இடைப்பட்ட ஓட்டத்தில் பருவகால மாற்றங்களுக்கு காரணமாக இல்லை.

நீர்ப்பாசனம் 
இந்த நதி விரிவான நீர்ப்பாசன திட்டங்களுக்குப் பயன்படுத்தப்படுகிறது, இதில் எட்டு அணைகள் அனிகட்ஸ் ஆற்றை அணைத்து, அதன் ஓட்டத்தை 1,280 சேமிப்பு தொட்டிகளுக்கும், 24,073 ஹெக்டேர் சுற்றியுள்ள விவசாய நிலங்களுக்கும் திருப்பிவிடுகிறது. கூடுதலாக, ஒரு உந்தி நிலையம் நகராட்சி விநியோகத்திற்காக ஆற்றில் இருந்து தண்ணீரை எடுக்கிறது.

சுற்றுச்சூழல் பிரச்சினைகள் 
இந்த நதி அதிக நைட்ரேட் மற்றும் ஃவுளூரைடு செறிவுகளால் பாதிக்கப்படுகிறது, அவை விவசாய ஓட்டத்தின் விளைவாகும். மோசமான திடக்கழிவு மேலாண்மை மற்றும் மண் அரிப்பு ஆகியவை நதிக்கு தீங்கு விளைவிக்கின்றன. வறண்ட காலங்களில், கட்டுமானத்தில் பயன்படுத்த மணல் சில நேரங்களில் இந்தியாவில் சுரங்க மோசடிகள் சட்டவிரோதமாக வெட்டப்பட்டது ஆற்றங்கரையில் இருந்து வருகிறது. இந்த பிரித்தெடுத்தல் ஆற்றின் சுற்றுச்சூழல் அமைப்பை சீர்குலைத்து எதிர்மறையான விளைவுகளுக்கு பங்களிக்கிறது.

மேற்கோள்கள்

புதுக்கோட்டை மாவட்ட ஆறுகள்
தங்கைக்கோர் கீதம்

தங்கைக்கோர் கீதம் (Thangaikkor Geetham) என்பது 1983 ஆண்டைய இந்திய தமிழ் திரைப்படம் ஆகும். இதை டி. ராஜேந்தர் இயக்க, உஷா ராஜேந்தர் தயாரித்தார். இப்படத்தில் சிவகுமார், டி. ராஜேந்தர், ஆனந்த் பாபு, நளினி ஆகியோர் முக்கிய வேடங்களில் நடித்தனர். இப்படத்திற்கு டி. ராஜேந்தர் இசையமைத்தார். இந்த படம் ஒரு வெற்றிப்படமானது.

நடிகர்கள் 

அரிச்சந்தரனாக சிவகுமார் 
சூலக்கருப்பனாக டி. ராஜேந்தர் 
பாபுவாக ஆனந்த் பாபு (அறிமுகம்) 
சுதாவாக நளினி 
செந்தாமரை
சத்தியராஜாக சத்யராஜ் 
வெண்ணிற ஆடை மூர்த்தி
அரிசந்திரனின் சித்தப்பாவாக எஸ். எஸ். சந்திரன் 
அரிசந்திரனின் சித்தியாக காந்திமதி (நடிகை) 
தக்காளியாக இடிச்சப்புளி செல்வராசு 
மூர்த்தியாக மாஸ்டர் ஹாஜா ஷெரிப் 
தரகராக உசிலைமணி 
பசி நாராயணன்
ரஞ்சனி
சுஷ்மா
சாந்தி
நஸ்ரின்
வாணி

பாடல்கள் 
இப்படத்திற்கு  டி.ராஜேந்தர் இசையமைத்தார்.

குறிப்புகள்

வெளி இணைப்புகள் 
 

இந்தியத் தமிழ்த் திரைப்படங்கள்
சிவகுமார் நடித்த திரைப்படங்கள்
டி. ராஜேந்தர் இசையமைத்த திரைப்படங்கள்
நளினி நடித்த தமிழ்த் திரைப்படங்கள்
சத்யராஜ் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
டி. ராஜேந்தர் இயக்கிய திரைப்படங்கள்
செந்தாமரை நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
காந்திமதி நடித்த திரைப்படங்கள்
1983 தமிழ்த் திரைப்படங்கள்
உசிலைமணி

உசிலை மணி (Usilai Mani)  என்பவர் ஓர் இந்திய திரைப்பட நடிகர் ஆவார். இவர் முதன்மையாக தமிழ் திரையுலகில் பணியாற்றியுள்ளார். இவர் சுமார் 1000 படங்களிலும், மேடை நாடகங்களிலும் நடித்துள்ளார். இவர் நடித்த பிரபலமான திரைப்படங்கள் எங்க ஊரு காவல்காரன், ஆயுள் கைதி போன்றவை ஆகும். இவரது பிரபலமான உரையாடலாக 'பேஷ் ... பேஷ் ... ரொம்ப நன்னாயிருக்கு... என்ற நரசுஸ் காபியின் விளம்பரம் 1980 கள் மற்றும் 1990 களில் மிகவும் பிரபலமானதாக இருந்தது.

ஆரம்ப கால வாழ்க்கை 
இவரது இயற்பெயர் சுப்ரமணியன் ஐயர். இவர் பிறந்தது திருநெல்வேலி மாவட்டத்தில் கிருஷ்ணன் ஐயர்–சுப்புலட்சுமி ஆகியோருக்கு மகனாகப் பிறந்தார். பின்பு தனது அண்ணனுடன் மதுரைக்கு அருகே உள்ள உசிலம்பட்டி ஓட்டல் வியாபாரம் செய்து வந்தனர். பின்பு இவரது ஊர்ப் பெயரையும் சேர்த்து சுருக்கமாக உசிலை மணி என்று அழைக்கப்பட்டார் .

திரைப்பட வாழ்க்கை 
இயல்பான முறையில் நடிப்பவர் உசிலை மணி. யானை போன்ற இவரது உருவமே சிரிப்பை வரவழைக்ககூடியது. தெலுங்கு, மலையாளம், இந்தி மொழி படங்களில் நடித்திருந்தாலும், இவர்  1000 க்கும் மேற்பட்ட தமிழ் படங்களில் நடித்துள்ளார். எம்.ஜி.ஆர் மற்றும் சிவாஜி முதல் கமல்ஹாசன், ரஜினிகாந்த், விசயகாந்து, மோகன் போன்ற நடிகர்கள் வரை அதாவது மூன்று தலைமுறை நடிகர்களுடன் நகைச்சுவை நடிகராக நடித்தார்.

இறப்பு 
1993 இல் இவர் சில மாதங்கள் நீரிழிவு நோயால் கடுமையாக பாதிக்கப்பட்டார். பின்னர் இவரது இரண்டு கால்களும் அகற்றப்பட்டன. இதன் பின்னர், இவர் தன் நடிப்பை முற்றிலுமாக நிறுத்திவிட்டார். 14. 5. 1996 அன்று இவர் தனது 62 ஆம் வயதில் காலமானார். இவருக்கு ஒரு மனைவி, ஒரு மகனும், ஒரு மகளும் உள்ளனர்.

திரைப்படவியல் 
இது முழுமையான பட்டியல் அல்ல நீங்கள் இதை விரிவாக்கலாம்.

1960 கள்

1970 கள்

1980 கள்

1990 கள்

மேற்கோள்கள்

வெளி இணைப்புகள் 
 

தமிழ் நகைச்சுவை நடிகர்கள்
1996 இறப்புகள்
1934 பிறப்புகள்
மதுரை மாவட்ட நபர்கள்
கைரளி தொலைக்காட்சி

கைரளி டிவி என்பது ஒரு இந்திய தொலைக்காட்சி நிலையம் தொலைக்காட்சி சேனல் மலையாளம் - மொழியில் ஒளிபரப்பப்படுகிறது. திருவனந்தபுரம் தலைமையிடமாகக் கொண்ட இந்த சேனலில் திருவனந்தபுரம் மற்றும் கொச்சி இல் ஸ்டுடியோ வசதிகள் உள்ளன.மலையாள கம்யூனிகேஷன்ஸ் லிமிடெட் ஹோல்டிங் நிறுவனம். ஜான் பிரிட்டாஸ் தற்போதைய நிர்வாக இயக்குநராக பணியாற்றுகிறார். மம்மூட்டி சேனலின் தலைவராக பணியாற்றுகிறார். மோகன்லால் முன்பு சேனலின் இயக்குநராக இருந்தார்.

குறிப்பிடத்தக்க நிரலாக்க

நிகழ்ச்சிகள்

 அஸ்வமேதம்
 பெரிய திரை 
 இந்தியாவின் சுவைகள் 
 பிரியப்பேட்ட மம்மூட்டி 
 அம்ச்சி மும்பை
 ரிதம் 
 சிம்பொனி 
 லயா தரங் 
 கேரள கஃபே 
 ஜாலிவுட் சந்தி 
 புதிய வெற்றிகள் 
 உரத்த பேச்சாளர் 
 வீட்டம்மா 
 மாணவர்கள் மட்டும் 
 சாமயம் 
 இனிய மாலை வணக்கம்
 பிரவாச லோகம் 
 மேஜிக் ஓவன் 
 ஒன்றை எடு
 சுட்டு காண்பி 
 சிங்'வின் 
 மனசிலோரு மஜவில்லு 
 மணிமேலம் 
 மதுச்சந்திரிகா
 டாக்டர் டாக் 
 சுபாடினம் 
 சிரிக்கம் பட்டனம் 
 சுராபி 
 தீபஞ்சலி 
 கனகாஷக்கல் 
 ஸ்டார் ராகிங் 
 டம் டம் பீ பீ 
 குவைத்தின் நிறங்கள் 
 காபி வித் பாஸ் 
 மழைத்துளிகள் 
 அதிரடி கில்லாடி 
 பனித்துளிகள்
 ஜகபோகா

யதார்த்த நிகழ்ச்சிகள்

 ஸ்வரலயா காந்தர்வ சங்கீதம் சீசன் 1-10 
 பட்டூருமல் சீசன் 1-8 
 காத பரயும்போல் 
 மம்பாஜம் சீசன் 1-10 
 குட்டிபட்டுருமல் 
 சமையலறை மேஜிக் - சீசன் 1-4 
 ஆர்பூ எரோ 
 தரோல்சவம் சீசன் 1-3 
 லிட்டில் சாட்டர்ஸ் 
 மம்மியும் நானும் 
 டான்ஸ் பார்ட்டி 
 ஸ்டார் வார்ஸ் 
 அம்மா அம்மாய்யம்மா சீசன் 1,2
 நக்ஷத்ரதீபங்கல் (தரோல்சவம் சீசன் 4) 
 மணிமேலம் 
 மின்னாமின்கே 
 அக்ஷரமுட்டம் சீசன் 1-4

சீரியல்கள்

 அவஸ்தந்தரங்கல் 
 சிலா குடும்ப சித்ரங்கல் 
 தயா 
 வேலுதா கத்ரீனா 
 கொச்சு திரேசேயா கொச்சு 
 முகேஷ் கட்கல்
 அக்காரா காசக்கல்
 குச் ரங் பியார் கே ஐஸ் பீ  பிராணயா வர்ணங்கல்
 அதாலத் விச்சாரனா
 சிங்காசன் பட்டிசி தொலைக்காட்சித் தொடர் விக்ரமதித்யனம் வேதலம்
 எல்லர்கம் சுகத்தை தவிர்க்கவும் 
 அதிரடி ஜீரோ ஷிஜு 
 மிஷினீர்பூக்கல் 
 அண்ணா 
 அமெரிக்காவில் கோடைக்காலம் 
 மாயா 
 மெளனனொம்பரம் 
 மந்தரம் தொலைக்காட்சி தொடர் மந்தாரம்
 மேகசந்தேஷம்
 தோஸ்த் 
 கனக்கினாவ் 
 கனல்பூவ் 
 கனமாராயத்து 
 நிலபாட்சி 
 சிதாசலபம் 
 சலமத் கஃபே 
 உல்கடல் 
 புஞ்சிரி பயணம் 
 மனசா மைனா 
 பிரியாம் 
 உத்தோபியன் சர்க்கார் 
 குற்றப்பிரிவு 
 அரோ ஓரல் 
 ஜக்ரதா 
 மங்கல்யா பட்டு 
 ஸ்வந்தம் மல்லூட்டி 
 குடும்பா போலீஸ் 
 சுந்தரி முக்கு 
 விச்சாரனா 
 நன்மயுதே நக்ஷ்ரங்கல் 
 மனசமைனா 
 பி. எம். கஃபூர் குன்ஹம்மன் - நகைச்சுவை கார்ட்டூன் தொடர் 2000 அத்தியாயங்களை நிறைவு செய்தது

செயற்கைக்கோள்

மோற்கோள்கள்

மலையாள மொழி தொலைக்காட்சி அலைவரிசைகள்
ஆங்காங்கில் சுற்றுலா

ஆங்காங்கில் சுற்றுலா (Tourism in Hong Kong) என்பது வளர்ந்து வரும் துறையாகும். இது ஆங்காங் பொருளாதாரத்தின் குறிப்பிடத்தக்க பகுதியாக மாறி வருகிறது. தொடர்ந்து வளர்ச்சியடைய 1999 ஆம் ஆண்டு சுற்றுலா ஆணையம் உருவாக்கப்பட்டது.

பின்னணி 
2010 ஆம் ஆண்டில் ஆங்காங்கிற்கு ஒட்டுமொத்த சுற்றுலா பயணிகளின் வருகை 36 மில்லியனுக்கும் அதிகமானோர் வந்துள்ளனர், இது முந்தைய ஆண்டை விட 21.8% அதிகரிப்பு ஆகும். இந்த எண்ணிக்கையில் ஏறக்குறைய 22.5 மில்லியன் சீனர்கள் வந்தவர்கள். சூலை 2011 ஆண்டு 3.8 மில்லியனுக்கும் அதிகமான பார்வையாளர்கள் ஆங்காங்கிற்கு வந்துள்ளனர் இது ஆங்காங் மக்கள்தொகையில் பாதிக்கும் மேற்பட்டவர்கள் ஆகும்.

சுற்றுலா, பன்னாட்டு வணிகம் மற்றும் நிதிச் சேவைகள் ஆகிய மூன்றும் ஆங்காங்கின் முக்கிய பொருளாதர ஆதாரங்கள் ஆகும். ஆனால் 2019 ஆம் ஆண்டு போராட்டங்களால் 2019க்கான பொருளாதாரம் 2018 ஆம் ஆண்டுடன் ஒப்பிடும் போது 40% சரிந்துள்ளது என்று நிதி அமைச்சர் தெரிவித்துள்ளார்.

சுற்றுலா ஆணையம்

அதிகமாக வருகை தந்த 15 நாடுகளின் பட்டியல் 
ஆங்காங்கிற்கு கடந்த மூன்று ஆண்டுகளில் சுற்றுலா பயணிகள் வருகை தந்த நாடுகள்:

சுற்றுலாதலங்கள் மற்றும் வசதிகள்

மேற்கோள்கள் 

ஹொங்கொங் சுற்றுலா
சச்சி (எழுத்தாளர்)

கே. ஆர். சச்சிதானந்தன் (K. R. Sachidanandan 1972 -18 ஜூன் ,2020) தொழில்முறை ரீதியாக இவர் சச்சி என அழைக்கப்படுகிறார்.  இவர் ஓர் இந்தியத் திரைப்பட திரைக்கதையாளர், இயக்குநர், தயாரிப்பாளர். இவர் பெரும்பான்மையாக மலையாளத் திரைப்படங்களில் பனியாற்றுகிறார்.  துவகத்தில் இவர் சச்சி-சேது எனும் இரட்டை எழுத்தாளர்களாக அறியப்பட்ட இவர்  சாக்லேட் (2007), ராபின்ஹுட் (2009), மேக்கப்மேன் (2011) மற்றும் சீனியர்ஸ் (2012) ஆகிய திரைப்படங்களில் இருவரும் இணைந்து பணியாற்றினர். 2012 ஆம் ஆண்டு ரன் பேபி ரன் திரைப்படத்தின் மூலம் திரைக்கதை எழுத்தாளராகவும், அனார்கலி (2015) படத்தின் மூலம் இயக்குநராகவும் அறிமுகமானார். இவர்  தக்காளி பிலிம்ஸ் எனும் தனது சொந்த நிறுவனத்தின் மூலம்  செட்டாயீஸ் (2012) எனும் திரைப்படத்தை இணைந்து தயாரித்தார். அதைத் தொடர்ந்து ராமலீலா (2017), ஷெர்லாக் டாம்ஸ் (2017), மற்றும் டிரைவிங் லைசென்ஸ் (2019)  ஆகிய திரைப்படங்களைத் தயாரித்தார்.இவரது கடைசி படம் அய்யப்பனும் கோஷியும் (2020) ஆகும். இவர் ஜூன் 18, 2020 அன்று திருச்சூரில் உள்ள ஜூபிலி மிஷன் மருத்துவமனையில் இறந்தார். அப்போது அவருக்கு வயது 48 ஆகும்.

ஆரம்பகால வாழ்க்கை 
இந்தியாவின் கேரளாவின் திருச்சூர் மாவட்டத்தில் உள்ள கொடுங்கல்லூரில் சச்சி பிறந்து வளர்ந்தார். மாலியங்கராவின் எஸ்.என்.எம் கல்லூரியில் வணிகத்தில் இளங்கலை பட்டமும், எர்ணாகுளத்தில் உள்ள அரசு சட்டக் கல்லூரியில் எல்.எல்.பி. பயின்றார் . கேரள உயர்நீதிமன்றத்தில் குற்றவியல் சட்டம் மற்றும் அரசியலமைப்புச் சட்டத்தில் வழக்கறிஞராக எட்டு ஆண்டுகள் பயிற்சி பெற்றார். கல்லூரியில் படித்த காலத்தில், சச்சி  பல நாடகங்களையும் இயக்கியுள்ளார்.

இறப்பு 
திருச்சூர் ஜூபிலி மிஷன் மருத்துவமனையில் இதய நிறுத்தம் ஏற்பட்டதைத் தொடர்ந்து சச்சி 2020 ஜூன் 18 அன்று இறந்தார். அவர் இறப்பதற்கு சில நாட்களுக்கு முன்னர் திரிசூரின் வடக்கஞ்சேரி, மேக்ஸ் கேர் மருத்துவமனையில் செய்யப்பட்ட இடுப்பு மாற்று அறுவை சிகிச்சையைத் தொடர்ந்து ஏற்பட்ட சிக்கல்களால் இதய நிறுத்தம் ஏற்பட்டது.

சான்றுகள் 

1972 பிறப்புகள்
2020 இறப்புகள்
தேவகாந்தன்

தேவகாந்தன் (பிறப்பு: 1947) ஒரு குறிப்பிடத்தக்க கனேடிய-ஈழத்து எழுத்தாளர். இவர் ‘கனவுச் சிறை’ என்ற மகா நாவலின் மூலமாக தமிழ்ப் பரப்பில் கவனிப்பைப் பெற்றவர். சிறுகதை, குறுநாவல், நாவல், கட்டுரை ஆகிய துறைகளில் தொடர்ந்து ஈடுபட்டு வருகிறார்.

வாழ்க்கைச் சுருக்கம்
யாழ்ப்பாணம், சாவகச்சேரியில் பிறந்த இவர் டிறிபேக் கல்லூரியில் உயர்கல்வியை முடித்தவர். 1984 முதல் 2003 வரை தமிழ்நாட்டில் வாழ்ந்தார். தற்போது புலம்பெயர்ந்து கனடா, தொராண்டோவில் வதிகிறார்.

பத்திரிகைப் பணி
1968-1974 வரை ஈழநாடு நாளிதழில் பணி புரிந்தவர். தமிழ்நாட்டிலிருந்து வெளிவந்த இலக்கு சிற்றிதழின் ஆசிரியராகப் பணியாற்றினார். தற்போது கனடாவில் இருந்து வெளியாகும் கூர் இலக்கிய இதழின் ஆசிரியராக உள்ளார்.

எழுத்துத்துறை
கண்டியிலிருந்து வெளியாகிய ‘செய்தி’ வாரப்பத்திரிகையில் “குருடர்கள்” என்ற முதற்சிறுகதை 1968 இல் பிரசுரமானது. கணையாழி, தாமரை, தினமணி, கல்கி, சூர்யோதயா, அரும்பு, நிலாவரை, தாய், செய்தி,  ஈழநாடு தினபதி, சிந்தாமணி, தினகரன், மல்லிகை ஞானம், தாய்வீடு, காலம், இலக்கு, கூர், பதிவுகள் முதலான ஊடகங்களில் இவரது படைப்புக்கள் வெளிவந்துள்ளன.

வெளிவந்த நூல்கள்

புதினங்கள் 
 உயிர்ப்பயணம், 1985
 விதி 1993
 நிலாச்சமுத்திரம்
 யுத்தத்தின் முதலாம் அதிகாரம், 2004, பூபாலசிங்கம் பதிப்பகம்
 திருப்படையாட்சி 1998
 வினாக்காலம் 1998
 அக்னிதிரவம் 2000
 உதிர்வின் ஓசை 2001
 ஒரு புதிய காலம் 2001
 கனவுச்சிறை  (முழுத்தொகுப்பு), 2014, காலச்சுவடு பதிப்பகம்
 கலிங்கு, 2017, வடலி பதிப்பகம்
 கதாகாலம் 2005
 கந்தில்பாவை, 2016, காலச்சுவடு
 நதிமேல் தனித்தலையும் சிறுபுள், 2019, நற்றிணை பதிப்பகம்
 லங்காபுரம் 2007
கலாபன் கதை 2019, காலச்சுவடு
மேகலை கதா 2020, பூபாலசிங்கம் பதிப்பகம்

சிறுகதைகள்
 நெருப்பு 1995,  பாரிநிலையம்
 இன்னொரு பக்கம்
 காலக்கனா
 ஆதித்தாய் 2017, ஜீவநதி வெளியீடு

குறும் புதினங்கள்
 எழுதாத சரித்திரங்கள்
 திசைகள்  1997, மித்ர வெளியீடு

கட்டுரைகள்
 நுண்பொருள் : அறம் பொருள் காமம்  2019, அகம் வெளியீடு
 நவீன இலக்கியம் : ஈழம் புகலிடம் தமிழகம்  2019, பூபாலசிங்கம் பதிப்பகம்

உரைவீச்சு 
 ஒரு விடுதலைப் போராளி

திரைத்துறையில் பங்களிப்பு
 ‘கன்னத்தில் முத்தமிட்டால்’ திரைப்படத்தின் திரைக்கதை வசனத்தில் இலங்கைத் தமிழ் சார்ந்த உரையாடலில் பங்களித்தார்.
 In the Name of Buddha என்ற சினிமாவிலும் பங்களித்தார்.

தொலைக்காட்சியில் பங்களிப்பு 
 ஆம்னி தொலைக்காட்சியின் ஆரம் தமிழ் ஒளிபரப்பில் செய்தியாளனாக பணியாற்றினார்.

பரிசுகள் விருதுகள் 
 நெருப்பு சிறுகதைத்தொகுப்புக்காக திருப்பூர் தமிழ்ச் சங்கம் விருது 1996
 நெருப்பு சிறுகதைத்தொகுப்புக்காக லில்லி தேவசிகாமணி விருது 1996
 தமிழ்நாடு தமிழ் வளர்ச்சித்துறை நாவல் பரிசு 1998
 கனவுச் சிறை நாவலுக்காக Tamil Literary Garden Award - 2014 
தமிழர் தகவல் விருது 2013

வெளியிணைப்புகள் 
 தேவகாந்தனின் நூல்கள் சில  நூலகத்தில்
 பதிவுகளில் தேவகாந்தன் பக்கம் 
 ஞானம் சஞ்சிகை நேர்காணல்
வலைப்பதிவு

மேற்கோள்கள்

ஈழத்து எழுத்தாளர்கள்
கனேடியத் தமிழ் எழுத்தாளர்கள்
1947 பிறப்புகள்
வாழும் நபர்கள்
இலங்கைப் பத்திரிகையாளர்
கனடிய இலங்கைத் தமிழ் வம்சாவளி மக்கள்
மான்போர்ட் பள்ளி, ஏற்காடு

மான்போர்ட் பள்ளி (Montfort School, Yercaud) என்பது தென்னிந்தியாவின், தமிழ்நாட்டின்,  சேலம் அருகே உள்ள ஏற்காட்டில் புனித கேப்ரியல் மாண்ட்போர்ட் பிரதர்ஸ் நடத்தும் ஒரு இருபாலர் பள்ளியாகும் . பள்ளியின் குறிக்கோளுரையாக Virtus Et Labour உள்ளது. இது "நல்லொழுக்கம் மற்றும் உழைப்பு" என்று மொழிபெயர்க்கப்பட்டுள்ளது. சீருடை வண்ணங்கள் நீலம் மற்றும் பொன் நிறம்.

இந்தப் பள்ளியானது ஏர்க்காடு சிறிய ஏரியின் பக்கமாக நேர் கிழக்கில் அமைந்துள்ளது. ஏர்க்காட்டில் தோட்ட முதலாளிகளாக விளங்கிய ஆங்கிலோ இந்தியர்களின் குழந்தைகளுக்கு மேலைநாட்டு முறையில் ஒரு கல்விக்கூடம் தேவைப்பட்டது. திருவாளர் ஏஜீன் என்ற கத்தோலிக்கப் பாதிரியார் கி. பி. 1917-இல் இப்பள்ளியைத் துவக்கினார். துவக்கும்போது ஏழுமாணவர்களே சேர்ந்தனர். இங்கு மாணவர் விடுதி உள்ளது இங்கு வெளியூர் மாணவர்கள் பலர் தங்கிப் பயிலுகின்றனர். இப்பள்ளி இப்பொழுது புனித கிப்ரியல் திருச்சபையாரால் நடத்தப்படுகிறது. சிறந்த ஆங்கிலப் பயிற்சியும், கலைப் பயிற்சியும், இங்கு அளிக்கப்படுகின்றன. ஒரு காலத்தில் இராக், சையாம், கேரளம், இலங்கை, மலேயா, முதலிய நாடுகளிலிருந்தும், இந்தியாவின் எல்லாப் பகுதிகளிலிருந்தும் மாணவர்கள் இங்குவந்து கல்வி கற்றனர்.

குறிப்பிடத்தக்க முன்னாள் மாணவர்கள் 

 மோகன் சிவானந்த் ஆசிரியர், ரீடர்ஸ் டைஜஸ்ட் இந்தியா இதழ்
 அன்புமணி ராமதாஸ் - முன்னாள் மத்திய சுகாதார மற்றும் குடும்ப நல அமைச்சர்
 சசி தரூர் - முன்னாள் வெளியுறவு அமைச்சர்
 ஜான் விக்டர் கென்னடி (சியான் விக்ரம் ) - நடிகர்
 ரோஜர் பின்னி - 1983 உலகக் கோப்பை வென்ற இந்திய கிரிக்கெட் அணியில் ஆல் ரவுண்டர்
 நாகேஷ் குக்குனூர், திரைப்பட தயாரிப்பாளர்
 ஜோஸ் கே. மணி, அரசியல்வாதி
 ஆகாஷ் ஸ்கைப்ளிட்ஸ், சிஎஸ்: ஜிஓ குளோபல் எலைட்
 ஷானவாஸ், நடிகர்
 ஜேக்ஸ் பெஜாய் - இசை இயக்குநர், மலையாளத் திரைப்படத் தொழில்

குறிப்புகள்

வெளி இணைப்புகள் 

 மான்ட்ஃபோர்ட் யெர்காட் பள்ளி பழைய சிறுவர் சங்கம்
 மான்ட்ஃபோர்ட் பள்ளி யெர்காட் - அதிகாரப்பூர்வ வலைத்தளம்

ஏற்காடு
சேலம் மாவட்டத்திலுள்ள அரசு உதவி பெறும் பள்ளிகள்